cyanic-selkie/wikianc huggingface dataset:
איגנלינה (מחוז משנה)
מחוז-משנה איגנלינה משתרע על פני 1,447 קמ"ר, ואוכלוסייתו מנתה בשנת 2011, למעלה מ-18,000 תושבים. העיר הגדולה ביותר במחוז המשנה היא העיר איגנלינה, המשמשת כמרכז המנהלי שלו. מחוז המשנה גובל בדרומו במחוז-משנה שווינציאן שבמחוז וילנה.
מולייטאי (רשות מקומית)
מולייטאי (בליטאית: Molėtų rajono savivaldybė) היא אחת מ-60 הרשויות המקומיות של ליטא.
רשות מקומית מולייטאי משתרעת על פני 1,368 קמ"ר, ואוכלוסייתה מנתה בשנת 2011, למעלה מ-20,000 תושבים. העיר הגדולה ביותר ברשות המקומית היא העיר מולייטאי, המשמשת כמרכז המנהלי שלה. רשות מקומית שוכנת בדרומו של מחוז אוטנה במעין מובלעת בשטחו של מחוז וילנה, וגובלת בארבע רשויות מקומיות של מחוז זה.
רונשאן
רונשאן (בצרפתית: Ronchamp) היא עיירה וקומונה במחוז סון עילית (Haute-Saône) שבחבל בורגון-פראנש-קונטה, במזרח צרפת. מספר התושבים בעיירה הוא 2,885, נכון לשנת 2013. העיר שוכנת באזור הררי בדרום רכס הרי הווז', וגובה השטח המוניצפאלי שלה נע בין 353 ל-790 מטרים מעל פני הים.
טקסטיל (סרט)
טקסטיל (בצרפתית: Les Textiles; באנגלית: Textiles) הוא סרט צרפתי בבימוי פרנק לנדרון, שיצא בשנת 2004. שם הסרט מרמז על כינוי גנאי של הקהילה הנטוריסטית כלפי מי שבוחרים, כמו גיבורת הסרט, להישאר לבושים.
רונשאן
בעבר הייתה העיר ידועה בשל מחצבות הפחם שלה, שהביאו לפריחה כלכלית וחברתית בעיר למן המאה ה-18 ועד למאה ה-20. בעיר נמצא "מוזיאון הכרייה", הממחיש את צורות העבודה הישנות ומשמר את מורשת כריית הפחם המקומית.
פיקניה
פיקניה הוא שמו הפורטוגזי של נתח בקר הפופולרי בברזיל ובפורטוגל ונקרא בארץ לרוב שפיץ צ'אך. הנתח פחות מוכר במדינות אחרות, שם קצבים מוכרים אותו כחלק מהסינטה או מהצ'אך. באנגלית הוא מכונה במספר שמות, כגון Rump Cover, Rump Cap או Top Sirloin Cap. הוא מורכב משריר הירך הדו-ראשי ומכסה השומן שלו.
רונשאן
העיר ידועה בעיקר בשל כנסיית נוטרדאם די או שליד העיירה. הכנסייה, שתוכננה על ידי האדריכל המודרניסטי הידוע לה קורבוזיה ונחשבת לאחת מפסגות יצירתו, זכתה בשנת 2016 להכרה כאתר מורשת עולמית.
טקסטיל (סרט)
תקציר העלילה
סופי (ברברה שולץ) ואוליבייה (אלכסנדר ברסור), זוג נשוי והבעלים של מאפייה בפריז, מחליטים יום אחד להגשים חלום ולרכוש בית נופש על החוף. הם רוכשים בית הממוקם על אי קטן בים התיכון, שנמכר במחיר נמוך עד כדי גיחוך, וזאת מבלי לבקר קודם לכן בנכס. בקיץ, בהגיעם לראשונה למקום עם שני ילדיהם, מצפה להם הפתעה: הבית ממוקם במרכזו של כפר נודיסטים.
פיקניה
בברזיל
בברזיל, נתח הבשר המבוקש ביותר הוא לרוב הפיקניה. שם השומן נשמר גם בזמן הכנת הסטייק. לעומת זאת, בארצות הברית יש נטייה להסרתו אלא אם כן הלקוח מבקש אחרת. במסעדות ברזילאיות חותכים את הנתח לארבעה חלקים ומשפדים אותם מקופלים על שיפוד ברזל כך ששכבת השומן מופנית כלפי חוץ, ומבושל תוך כדי סיבוב על גריל פחמים. נהוג לגלח ממנו שכבות בדומה לשווארמה.
בישראל
נתח הפיקניה ידוע בישראל כ"שפיץ צ'אך". לפי הקיצוב הברזילאי, נתח הפיקניה מגיע עד הגיד השלישי של נתח שפיץ צ'אך וזהו החלק הכי רך בשפיץ.
אף על פי שנתח זה לא נחשב לנתח יוקרתי כמו סינטה, אנטריקוט או פילה, הוא מאופיין בשכבת שומן, עם טעמי בשר עשירים, לכן הביקוש לנתח זה גדל מיום ליום ומחירו מתקרב לזה של נתחי הפרימיום. לפי שיטת הקיצוב הישראלית, זהו נתח מספר 15.
בארצות הברית
להבדיל משיטת הקיצוב הגרמנית שבה לכל נתח יש שם משלו, השיטה האמריקאית משתמשת באותה מילה כדי לתאר חלקים שונים.
בשל כך, נוצר לעיתים בלבול בין חלקים כגון Top Sirloin או בשמו העברי "אווזית" וחלקים כגון Sirloin Cap או Top Sirloin Cap שהם בעצם פיקניה או שפיץ צ'אך.
היסטוריה
המונח "פיקניה" נובע מהמילה "פיקנה", שהיה מוט ששימש את החוואים באזורים הדרומיים של פורטוגל וספרד, במיוחד באלנטג'ו, לרעיית בקר. טכניקת רעייה זו נלקחה אז לברזיל על ידי מהגרים פורטוגזים ובסופו של דבר אומץ המונח "פיקניה" תוך התייחסות לחלק בו נדחפה או נחבטה הפרה על ידי החוואים.
אוטנה (מחוז משנה)
מחוז-משנה אוטנה משתרע על פני 1,229 קמ"ר, ואוכלוסייתו מנתה בשנת 2012, למעלה מ-42,000 תושבים. העיר הגדולה ביותר במחוז המשנה היא העיר אוטנה, המשמשת כמרכז המנהלי שלו ושל מחוז אוטנה כולו.
אוקסנה צ'וסוביטינה
אוקסנה אלכסנדרובנה צ'וסוביטינה (ברוסית: Чусовитина, Оксана Александровна, נולדה ב-19 ביוני 1975) היא מתעמלת אוזבקית, אלופה אולימפית שייצגה בעברה את ברית המועצות, גרמניה ואוזבקיסטן.
ביוגרפיה
הקריירה של צ'וסוביטינה כמתעמלת עילית נפרשה על פני יותר מרבע מאה. היא זכתה באליפויות ברית המועצות לנוער בשנת 1988 והחלה להשתתף בתחרויות בינלאומיות משנת 1989, שנים רבות לפני שיריביה העכשוויים עוד נולדו. היא המתעמלת היחידה בהיסטוריה שהשתתפה בשמונה משחקים אולימפיים, והשנייה בהיסטוריה שהשתתפה בתחרויות תוך כדי ייצוג של שלושה לאומים שונים: נבחרת ברית המועצות בשנת 1992, אוזבקיסטן בשנים 1996, 2000, 2004, 2016 ו-2021, וגרמניה בשנים 2008 ו-2012. צ'וסוביטינה השתתפה בעשר אליפויות עולם, שלוש אליפויות אסיה ובשלושה משחקי ידידות נוספים. צ'וסוביטינה זכתה ב-9 מדליות באליפויות העולם, בתרגיל על מתקן אחד, שולחן קפיצות, יותר מכל מתעמלת אחרת בהיסטוריה.
צ'וסוביטינה היא אחת מן המתעמלות הבודדות (ביניהן לאריסה לטינינה) שחזרו לייצג את ארצן בתחרויות בינלאומיות לאחר שילדו.
ניק בארמבי
ניקולאס ג'ון "ניק" בארמבי (באנגלית: Nicholas Jon "Nick" Barmby; נולד ב-11 בפברואר 1974 בהאל) הוא כדורגלן עבר אנגלי ששיחק בעמדת הקשר, וכיום מאמן כדורגל.
כשחקן, שותף בארמבי בשני טורנירי אליפות אירופה עם נבחרת אנגליה, במקביל לקריירה במגוון קבוצות בליגות הבכירות באנגליה.
בארמבי הוא אחד מתשעה שחקנים בלבד שכבש שער במדי שש קבוצות שונות בפרמייר ליג.
קריירת משחק
בארמבי החל את דרכו כילד בקבוצות מקומיות, בהן משך תשומת לב רבה בעקבות הכישרון שהפגין. בשנת 1990, כשהיה בן 16, צורף בארמבי למחלקת הנוער של טוטנהאם הוטספר.
מאמן הקבוצה הבוגרת, טרי ונבלס, העלה את בארמבי לקבוצה הבוגרת לקראת עונת, עונת הבכורה של ליגת הפרמייר ליג. כבר בגיל 18 הפך בארמבי לשחקן הרכב בקבוצה. בהמשך, היה בארמבי לחלק מחמישיית ההתקפה של אוסבלדו ארדילס, שכללה לצידו את יורגן קלינסמן, טדי שרינגהאם, דארן אנדרטון ואיליה דומיטרסקו. בסך הכל בשלוש עונות במדי טוטנהאם רשם בארמבי 87 הופעות ליגה, בהן כבש 21 שערים.
לקראת עונת עלתה קבוצת מידלסברו לפרמייר ליג, והתחזקה משמעותית תחת בריאן רובסון כמאמן. הרכש היקר ביותר של הקבוצה בהיסטוריה, נכון לאותו הזמן, היה בארמבי, שעבר תמורת 5.25 מיליון ליש"ט. לאחר עונה וחצי בלבד במדי מידלסברו, נמכר בארמבי לאברטון תמורת סכום הגבוה בחצי מיליון ליש"ט מהקנייה שלו. בשלוש וחצי העונות שלו בקבוצה, היה בארמבי לשחקן מפתח בקישור, שפתח כמעט בכל משחקיה בליגה, למעט מספר פציעות שהגבילו אותו במהלך עונת. אברטון בתקופתו של בארמבי במועדון הייתה קבוצת תחתית שנאבקה באופן כמעט קבוע נגד הירידה, כולל מסע הישרדות שהסתיים בהישארות בליגה בזכות פער שערים בלבד בעונת. בשלוש וחצי עונות במדי הקבוצה, רשם בארמבי 116 הופעות ליגה, בהן כבש 18 שערים, והיה מהמובילים בשחקניה בשנים אלו.
ב-19 ביולי 2000, עבר בארמבי מאברטון ליריבתה העירונית ליברפול תמורת כ-6 מיליון ליש"ט. הוא היה לשחקן הראשון אחרי 41 שנים שנמכר ישירות מאברטון לליברפול, והמעבר הושלם למרות התעניינות גם מצידה של מנצ'סטר יונייטד בשחקן באותו הקיץ. עונתו הראשונה בליברפול, תחת המאמן ז'ראר הוייה, הייתה מוצלחת מבחינה אישית וקבוצתית עבור בארמבי. הוא כבש שמונה שערים בכל המסגרות, מתוכם ארבעה שערים באירופה בדרך לזכייה בגביע אופ"א. כמו כן, הוסיפה הקבוצה וזכתה באותה עונה בגביע האנגלי ובגביע הפוטבול ליג, ועם פתיחת העונה הבאה גם ניצחה את מנצ'סטר יונייטד כדי לזכות במגן הצדקה. ארבעת התארים שצבר ב-2001 עם ליברפול היו היחידים בקריירה של בארמבי. עונה אחר כך סבל בארמבי מפציעות רבות וירידה משמעותית בכושרו, מה שהוביל אותו לשש הופעות ליגה בלבד, והוא סיים את דרכו בקבוצה.
ב-8 באוגוסט 2002, לקראת עונת, התאחד בארמבי עם מאמנו הראשון בטוטנהאם, טרי ונבלס, כשעבר ללידס יונייטד תמורת 2.75 מיליון ליש"ט. למרות שכבש כבר בהופעת הבכורה שלו בקבוצה, הוא רשם עונה בה לא הצליח להשפיע על הקבוצה, שהצליחה להבטיח את הישרדותה בליגה רק במחזורי הסיום. לאחר כחצי עונה נוספת בה לא הצליח להתבלט במדי לידס, עבר בארמבי בהשאלה לנוטינגהאם פורסט מליגת המשנה לתקופה של חצי עונה.
לקראת עונת, בעקבות נשירתה של לידס לליגת המשנה, עבר בארמבי לקבוצה מעיר הולדתו, האל סיטי, בהעברה חופשית. האל שיחקה אז בליגה השלישית, וכבר בעונת הבכורה שלו הצליח בארמבי להוביל את הקבוצה לעלייה לפוטבול ליג צ'מפיונשיפ, ליגת המשנה, עם תשעה שערי ליגה ב-39 הופעות. לאחר שתי עונות בהן נלחמה הקבוצה נגד הירידה, הצליחה האל סיטי להעפיל לראשונה בתולדותיה לפרמייר ליג. בארמבי כבש פעמיים בשלושה משחקים במסגרת פלייאוף העלייה והיה בורג חשוב מאוד בטורניר המוצלח של קבוצתו. ב-20 בדצמבר 2008 כבש את שער הפרמייר ליג הראשון שלו במדי האל סיטי, ובכך היה לשחקן התשיעי בהיסטוריה שכובש במדי שש קבוצות פרמייר ליג שונות. לאחר שהצליחה לשרוד בעונתה הראשונה, ירדה האל סיטי לליגת המשנה בסיום עונת. בסיום העונה הודיע מאמן האל סיטי, נייג'ל פירסון, כי בארמבי יעשה את צעדיו הראשונים באימון כשיצטרף לצוות המקצועי, במקביל להיותו שחקן הקבוצה, בעונת.
ב-15 בנובמבר 2011, לאחר שפירסון עזב את האל סיטי לטובת משרת המאמן של לסטר סיטי, מונה בארמבי לתפקיד המאמן הזמני של הקבוצה. לאחר ניצחון 0–2 על דרבי קאונטי במשחק הבכורה שלו על הקווים, המשיך בארמבי בתפקיד וב-6 בינואר 2012, בגיל 38, הודיע על פרישתו ממשחק פעיל. ארבעה ימים אחר כך הפך למאמן הקבוע של הקבוצה. ב-8 במאי פוטר בארמבי מתפקידו, לאחר שהעביר ביקורת קשה כלפי ההנהלה ותקציב ההעברות של הקבוצה.
נבחרת אנגליה
בארמבי החל את דרכו הבינלאומית במדי נבחרת אנגליה ב-29 במרץ 1995, תחת המאמן טרי ונבלס, מאמנו הראשון בטוטנהאם הוטספר. הוא עלה כמחליף בדקה ה-64 של משחק ידידות בין אנגליה ל (0-0).
ב-23 במאי 1996, במשחק הכנה לקראת טורניר יורו 1996 הביתי של אנגליה, כבש בארמבי את שני שעריו הראשונים במדי הנבחרת, בניצחון 0–3 על. בזכות יכולתו במשחקי ההכנה, זכה בארמבי במקום בסגל של ונבלס לקראת הטורניר. בשלב הבתים, עלה בארמבי כמחליף במשחקה הראשון של אנגליה מול שהסתיים בשוויון 1-1, ובמשחק השלישי בו ניצחה 1–4 את. הופעתו השלישית בטורניר הייתה גם היא כמחליף, כשעלה 11 דקות לסיום ההארכה בניצחון אנגליה על בדו-קרב פנדלים. בארמבי לא שותף בהדחה של אנגליה על ידי בפנדלים בחצי הגמר.
לאחר הטורניר הוחלף ונבלס בגלן הודל, ובארמבי היה כובש השער הראשון בתקופתו של המאמן החדש, בניצחון 0–3 על במסגרת מוקדמות מונדיאל 1998, ב-1 בספטמבר 1996. למרות זאת, בארמבי לא נכלל יותר בתוכניות המקצועיות של המאמן החדש, והוא לא שיחק יותר במדי אנגליה בתקופת כהונתו של הודל.
במאי 2000 חזר בארמבי לנבחרת, כשנכלל בסגל הראשוני של קווין קיגן לקראת טורניר יורו 2000. הוא שותף בשלושה משחקי הכנה, מול, ו, ולאחריהם נכלל בסגל הסופי של אנגליה לטורניר. לאחר שלא שותף בהפסד ל, עלה בארמבי כמחליף בניצחון 0–1 על ובהפסד 2–3 ל שסיים את דרכה של אנגליה כבר לאחר שלב הבתים.
כחצי שנה לאחר הטורניר התמנה סוון-יוראן אריקסון לתפקיד המאמן, ובארמבי הפך לכובש הראשון תחת המאמן החדש, בניצחון 0–3 על ספרד במשחק ידידות. הוא שותף בסך הכל בארבעה משחקים במסגרת מוקדמות מונדיאל 2002, כולל הניצחון הגדול 1–5 על גרמניה, והמשחק האחרון בשלב הבתים בו סיימה אנגליה בשוויון 2-2 עם והבטיחה את מקומה במונדיאל 2002. הייתה זו ההופעה האחרונה של בארמבי במדי אנגליה, שסיים את דרכו בנבחרת לאחר שלא זומן לסגל הסופי לקראת המונדיאל.
בסך הכל רשם בארמבי 23 הופעות במדי אנגליה, בהן כבש ארבעה שערים.
Bennie and the Jets
Bennie and the Jets או Benny & the Jets (בעברית: בני והסילונים) הוא שיר מאת הזמר אלטון ג'ון שנכלל באלבומו השביעי Goodbye Yellow Brick Road משנת 1973. השיר הולחן על ידי אלטון ג'ון למילותיו של ברני טופין. זהו אחד השירים הבולטים של הזמר, ועם הפצתו היה להצלחה מסחררת בארצות הברית ובקנדה. השיר יצא כסינגל ב-1974, יחד עם השיר "Harmony".
רקע
השיר הופיע בצד א' של האלבום Goodbye Yellow Brick Road. תחילה התנגד אלטון ג'ון להוציא את השיר כסינגל, במחשבה שזה ינחל כישלון. בפועל, הסינגל הושמע רבות בתחנות הרדיו וב-13 באפריל 1974 העפיל למקום הראשון במצעד הפזמונים השבועי של בילבורד הוט 100. במצעד הפזמונים השנתי של בילבורד הוט 100 לשנת 1974, הגיע השיר למקום התשיעי.
ביצועים
לשיר בוצעו גרסאות כיסוי רבות. בין האמנים הבולטים ניתן למנות את ביסטי בויז, שר, פינק ולוג'יק.
KSI (בדרן)
מקור הכינוי KSI הוא קבוצה של שחקנים שג'יי ג'י היה חלק ממנה במשחק Halo. עם הזמן יצר משמעות חדשה לשם, ועכשיו השם הוא ראשי תיבות של : Strength, Knowledge ו־Integrity.
בשנת 2022 דורג במקום ה־20 ברשימת יוצרי התוכן המרוויחים ביותר של פורבס, עם רווחים של כ־10 מיליון דולר בשנת 2021.
חיים מוקדמים
אולג'ידה אולאיינקה ויליאמס אולטונג'י נולד ב-19 ביוני 1993, להורים ממוצא ניגרי ג'ידה אולטונג'י ויינקה אולטונג'י. הוא נולד וגדל בווטפורד, הרטפורדשייר.
הוא התחנך בבית הספר ברקהמסטד, בברקהמסטד, הרטפורדשייר, שם פגש את חבר ה-Sidemen העתידי סיימון מינטר.
אולטונג'י עזב את המכללה כדי להמשיך בקריירה שלו ביוטיוב ברגע שהוא הרוויח הכנסות חודשיות קבועות מההעלאות שלו. בראיון בשנת 2014 הוא סיפר, "שאלתי את המורה 'האם עלי לעזוב?' הוא שאל 'כמה אתה מרוויח מיוטיוב?' ואני אמרתי, 'בערך 1,500 פאונד בחודש'. הוא אמר לי שהוא מקבל פחות מזה. הוריו לא הסכימו, אך בהמשך הפכו לתומכים והופיעו במספר הסרטונים שלו".
קריירה
ב-24 באפריל 2008. KSI פתח ערוץ יוטיוב בשם JideJunior,  את ערוץ היוטיוב הנוכחי שלו KSI הקים ב-24 ביולי 2009, עם וידאו על זיכיון משחק וידאו פיפ"א. על פי אתר האינטרנט שלו, יוטיוברים כגון Weepeler ו-Hjerpseth נתנו לו השראה להתחיל את קריירת היוטיוב שלו.
הערוץ המשני שלו, JJ Olatunji, מכיל סרטונים שלו מסתכל על פוסטים באתר הרדיט שלו, מדבר עם הצופים שלו בדיסקורד, ומגיב לסרטונים מצחיקים.
בחודש פברואר 2013, KSI הופיע בסרטון הנקרא "KSI VS FIFA // The Record", בו הוא שבר את השיא העולמי במספר שערים נגד המחשב במשחק פיפ"א. כתוצאה מכך, שמו הופיע במהדורה של ספר השיאים של גינס (2013).
בחודש אוקטובר 2013, ביחד עם שישה חברים שלו, יצר את קבוצת היוטיוב "The Ultimate Sidemen" (בעתיד השם קוצר ל-"The Sidemen").
מפברואר 2017 עד יוני 2017 KSI לא העלה אף סרטון לערוצים שלו, ומחק את כל הפוסטים שלו מהרשתות החברתיות וחלק מהסרטונים בערוץ היוטיוב הראשי שלו.
ב-17 ביולי 2021, התקיים מופע בשם "The KSI Show", שעל פי KSI היה מופע שסיכם את חייו עד כה באינטרנט, וכולל הופעות אורח של לוגאן פול, אן-מארי, הSidemen, ועוד.
הריב עם ה-Sidemen
ב-3 באוגוסט 2017 הכריז KSI ברשתות החברתיות שהוא הולך לעזוב את הSidemen ומיד לאחר זה העלה סרטון ביוטיוב שהאשים את Behzinga (חבר מה-Sidemen) בעזיבה שלו.
בתגובה, Behzinga וW2S (גם חבר מה-Sidemen) הוציאו עליו Disstracks.
הריב הסתיים עם Disstrack של KSI על W2S וגו' וולר (יוטיובר נוסף שהיה בריב עם KSI).
בתום הריב עם הDisstrack האחרון, היו הרבה ספקולציות שהוא היה מזויף בשביל צפיות, מכיוון שלא עברו כמה ימים וכבר ראו את KSI עם הSidemen. בסרטון was the sidemen beef fake הודה KSI כי כל הריב היה מזויף.
קריירת אגרוף
ב-2 באוגוסט 2017, שני יוטיוברים בשם גו' וולר ותיאו בייקר ערכו ביניהם קרב איגרוף וגו' וולר ניצח. KSI הגיב בצחוק שהוא ילחם במי שינצח מבין שניהם. אבל גו' וולר הגיב ברצינות והתחיל לרדת על KSI. מה שהוביל בסופו של דבר לקרב ביניהם.
KSI vs Weller
ב-3 בפברואר 2018 נערך קרב איגרוף בין KSI וג'ו וולר באולם הקופר בוקס, בו צפו 7,500 איש, והוא שודר בשידור חי בערוץ של KSI ושל גו' וולר, בו צפו מעל 18 מיליון איש. KSI ניצח בנוקאאוט טכני בסיבוב השלישי, בסוף הקרב KSI אמר שהוא מוכן להילחם גם מול ג'ייק ולוגאן פול, והסביר שהסיבה שהוא הזמין דווקא את לוגאן וג'ייק לקרב, היא כי הוא רצה להרחיב את הקהל שלו בארצות הברית. הוא הוסיף שהוא ידע שלוגאן ילחם איתו, מכיוון שלוגאן היה צריך משהו שיסיח את הדעת מתקרית יער ההתאבדות שלו.
KSI vs Logan Paul 1
ב-25 באוגוסט 2018 נערך הקרב בינו לבין לוגאן פול במנצ'סטר ארנה. באולם צפו 21 אלף איש, ובשידור חי צפו 2.25 מיליון צופים (1.05 מיליון בתשלום, ו-1.2 מיליון בשידורים פיראטיים) והקרב הסתיים בתיקו שנוי במחלוקת. לאחר הקרב בראיון משותף השניים הסכימו לקרב נוסף.
KSI vs Logan Paul 2
ב-3 בספטמבר 2019, יותר משנה לאחר הקרב האחרון, הוכרז הקרב השני, הפעם הקרב אורגן על ידי Matchroom Boxing והוא היה קרב מקצועי לכל דבר, הוא שודר ב-Sky Sports בבריטניה וב-DAZN בארצות הברית.
ב-9 בנובמבר 2019 נערך קרב חוזר בין KSI ללוגאן פול בסטייפלס סנטר בו ניצח KSI בהחלטה חצויה. במהלך הקרב, לוגאן פול הפיל את KSI לרצפה, אבל הכה באגרופים מאחורי ראשו בזמן שהוא נפל, כתוצאה מכך, השופט הוריד לו 2 נקודות, מה שגרם בסופו של דבר ללוגאן להפסיד. לוגאן ניסה לערער על ההחלטה, אבל הערעור נדחה.
תחת הקרבות של KSI ולוגאן פול התאגרפו גם 2 מתאגרפים מקצועיים הנחשבים בין הטובים בעולם בקטגוריית המשקל שלהם, דייווין הייני ובילי ג'ו סאונדרס.
החזרה, הקמת Misfits Boxing וההכרזה על קרב נגד אלכס ווסאבי
ב-4 במאי 2022 הודיע KSI כי הוא חוזר להתאגרף לאחר שהעדיף להתעסק במוזיקה יותר ובסרטונים שלו ושל הSidemen, ב-1 ביולי הודיע כי יתאגרף נגד אלכס וואסבי בתאריך 27 באוגוסט 2022 לאחר שבקרב האגרוף האחרון שלו וואסבי ניצח את אחיו של KSI, השנאה של KSI לווסאבי הורגשה אף לפני וקרב אגרוף ביניהם היה דבר שKSI רצה וכך הודיע גם על הקמת חברת MisfitsBoxing שתארגן משחקי אגרוף ותשלם למתאגרפים, ב-6 באוגוסט 2022 הודיע וואסבי כי הוא לא יתאגרף נגד KSI בגלל פציעה (אלכס חטף זעזוע מוח אשר התברר כשקר מוחלט לאחר שהועלה סטורי באינסטגרם ובו ניתן לראות את ווסאבי מתאמן עם חברים).
KSI vs Swarmz & Alacaraz Pineda
ב-7 באוגוסט הכריז KSI על המחליף של וואסבי בקרב האגרוף -ברנדון סקוט (הידוע בשם הבמה Swarmz), Swarmz התברר כתוכנית הגיבוי של KSI במידה ואלכס וואסבי לא יתאגרף בסוף. ב-16 באוגוסט 2022 KSI הודיע כי יתאגרף פעמיים ב-27 באוגוסט, בקרב הראשון הפותח נגד Swarmz ובקרב סגירת האירוע נגד מתאגרף מקצועי מקסיקני בשם לואיס אלקרז פינאדה - KSI תכנן להתאגרף נגד איוון ניקולוב אך לאחר שהתגלה שהוא בעל קעקועים ניאו נאצים ובעלי משמעות של עליונות לבנה הקרב נגדו בוטל. (KSI הוא היוטיוב-בוקסר הראשון שיתאגרף נגד מתאגרף מקצועי).
בקרב הראשון מתוך 2 ב-27 באוגוסט, ניצח KSI את יריבו הראשון Swarmz בנוקאאוט, בקרב השני ניצח KSI את לואיס אלקרז פינאדה בנוקאאוט נוסף.
קרב האגרוף שודר באופן אקסקלוסיבי בDAZN PPV (שירות של דאזן בו תשלום פר צפייה), בארצות הברית, בממלכה המאוחדת, קנדה ואירלנד ובשאר העולם היו צריכים הצופים לשלם רק על מנוי של דאזן. חברת הקידום של KSI, הנקראת misfitsboxing חתמה על על עסקה מרובת אירועים עם דאזן שראו מספר משחקי אגרוף של סלבריטאים תחת הכותרת "MF DAZN x series" עם הקרבות של KSI נגד Swarmz וKSI נגד לואיס אלקרז פינאדה מסומנים כ-001.
KSI vs Temperr
ב-19 בנובמבר, 2022, הוכרז כי KSI יתאגרף נגד דילון דניס, לוחם MMA לשעבר שהתאמן לצד קונור מקגרגור, הקרב היה אמור להתרחש ב-14 בינואר, 2022 ומיקום הקרב הצפוי היה הארנה של ומבלי, לונדון, בריטניה, תחת אירוע MFxDAZN אשר סומן כ-004. אך, ב4 בינואר, 2023, הוכרז כי דניס לא יתאגרף נגד KSI בשל חוסר בהכנה, חוסר במאמן, ובעיה במשקל אליו היה צריך דניס להגיע אליו על פי החוזה.
בהמשך הוכרז כי KSI יגן על חגורת אליפות ה-MF שלו (ראשי תיבות של החברה שאותה הקים למשחקי האיגרוף- Misfits Boxing), במשקל בינוני-כבד (cruiserweight) נגד מקים FaZe clan והיוטיובר הברזילאי FaZe Temperr, שהחליף את דניס במרחק של כמה שבועות מהקרב, טמפר כבר התאגרף תחת הארגון MisFits פעמיים והחזיק שם ברקורד של 1-1. בקרב עצמו ניצח KSI בעזרת נוקאאוט בסיבוב הראשון ובכך שמר על חגורת האליפות שלו.
קרב האגרוף שודר באופן אקסקלוסיבי בDAZN PPV (שירות של דאזן בו תשלום פר צפייה), בארצות הברית, בממלכה המאוחדת, קנדה ואירלנד ובשאר העולם היו צריכים הצופים לשלם רק על מנוי של דאזן.
KSI vs Fournier
ב-22 במרץ, 2023, הוכרז כי KSI אכן יתאגרף נגד ג'ו פורנייר ב-13 במאי, 2023 תחת האירוע MFxDAZN אשר סומן כ-007, הקרב נערך ב-הארנה של ומבלי, לונדון, בריטניה. בקרב עצמו ניצח KSI בנוקאאוט בסיבוב השני ובכך הפך למתאגרף-יוטיובר הראשון המנצח מתאגרף מקצועי (לאחר שג'ייק פול הפסיד בקרב לטומי פיורי), עם הניצחון שמר פעם נוספת KSI על חגורת האליפות ה-MF שלו בקטגוריית משקל בינוני-כבד.
אך לאחר הניצחון הועלו ספקות רבות לגבי חוקיות הנוקאאוט של KSI, כשניתן לראות בהילוך החוזר שאת הנוקאאוט KSI עשה לא בעזרת האגרוף שלו, אלא מכה עם המרפק שלו הייתה זו שהורידה את פורנייר, במשחקי אגרוף מכה עם האגרוף היא אינה חוקית ועלולה לגרום לתוצאה של DQ (פסילת הקרב) או במקרה אחר גם לבטל את תוצאת הקרב כ-NC (אין תחרות).
ב-15 במאי, החליט פורנייר לערער על החלטת השופט לתת לKSI את הניצחון כנוקאאוט כשהוא דורש או להפוך את התוצאה לטובתו או להפוך את הקרב לאין תחרות כשהוא טוען שKSI עשה זאת בכוונה ובכך רימה אותו, KSI מנגד אמר כי המכה עם המרפק הייתה לא במכוון וכי חשב שהמכה נעשה עם אגרופו הימני ומהירות ההילוך החוזר בזווית מסוימת הראתה כי הנוקאאוט נעשה באופן חוקי. ארגון הPBA (ארגון המתאגרפים המקצועיים) קרא לשני הצדדים לספר את טענותיהם בנוגע לנוקאאוט, וההחלטה תתקבל ב-19 במאי לכל המאוחר.
ב-19 במאי התקבלה ההחלטה, והקרב בין KSI לג'ו פורנייר הוכרז כ-NC (אין תחרות) ובעצם אין ניצחון או הפסד לשני הצדדים. מעצם ההחלטה, נשארו שני המתאגרפים בלתי מנוצחים במאזן הקרבות שלהם.
קרב האגרוף שודר באופן אקסקלוסיבי בDAZN PPV (שירות של דאזן בו תשלום פר צפייה), בארצות הברית, בממלכה המאוחדת, קנדה ואירלנד ובשאר העולם היו צריכים הצופים לשלם רק על מנוי של דאזן.
לאחר הקרב קרא KSI לטומי פיורי שהיה בקהל להגיע לזירה והשניים החליפו כמה מילים ביניהם, כש-KSI טען כי ינצח את פיורי, במשימה שבה נכשל ג'ייק פול, במהלך המפגש בין השניים בזירה, הדברים התלהטו ופיורי אף דחף את KSI.
קריירת מוזיקה
KSI התחיל לעסוק גם בתחום המוזיקה, בעיקר כראפר. הוא הוציא שיר ראפ על שחקן הכדורגל אמיל הסקי אשר יצא לאור ב-iTunes לפני חג המולד בשנת 2011. הווידאו מציג את הסקי בפיפ"א. בעקבות ההצלחה של השיר, שנקרא Heskey time, הוא העלה לערוצו סדרת סרטונים שנקראה "Football Rap Battles" שם, הוא וחברו רנדולף מגלמים דמויות מפורסמות מעולם הכדורגל.
KSI הוציא את הסינגל הראשון שלו כראפר "למבורגיני" ב-23 במרץ 2015. שירו "למבורגיני" הגיע למעל 100 מיליון צפיות ביוטיוב ומקום שלושים במצעד השירים בבריטניה.
ב-23 ביוני 2017 הכריז על השקת אלבום חדש.
באפריל 2019 הוציא KSI אלבום חדש בשם "New Age" בשיתוף פעולה עם היוטיובר/ראפר ראנדולף. KSI יצא לסיבוב הופעות ברחבי אנגליה ואירופה בחודשי הקיץ.
בשנת 2020 הכריז KSI שיוציא לאור אלבום חדש לאחר שהוציא את השיר "Wake Up Call" ביחד עם הראפר טריפי רד.
ב-22 במאי 2020 הוציא KSI את האלבום הראשון שלו "Dissimulation" שכולל בתוכו 12 שירים והשתתפויות של זמרים וראפרים כמו ליל פאמפ, ריק רוס, אופסט, ועוד. האלבום הגיע למקום השני במצעד האלבומים הבריטי.
ב-16 ביולי 2021 הוציא KSI את אלבומו השני "All Over The Place" (לעיתים מקוצר כAOTP), שכלל בתוכו 15 שירים (16 בגרסת הVIP) והשתתפויות של זמרים וראפרים כמו אן-מארי, 21 סבאג', פיוצ'ר, קרייג דייוויד, ליל ויין ועוד.
ההאשמות בגין פגיעה מינית
KSI היה במרכזה של מחלוקת בשנת 2012, אחרי שהופיע במסיבת ההשקה של Xbox בלונדון בה נטען שהוא הטריד מינית משתתפים באירוע. מיקרוסופט ניתקה איתו קשר, ונאסר עליו לבקר באקספו Eurogamer. מנהלו של KSI אמר כי "סקסיזם הוא לא משהו שהוא מפחית מחשיבותו או רוצה להיות מזוהה איתו, הוא רוצה להתנצל על כל מעשיו". בחודשים שלאחר האירוע, הוא נמנע מהעלאת תוכן מסוים לערוצו, בטענה שהוא רוצה להישפט על תוכנו ולחבור למותגים ושותפים, בלי מחלוקת.
שימוש במילת גנאי
באפריל, 2023, במהלך סרטון של ה-Sidemen בו החבורה עשתה סרטון פרודיה לתוכנית הבריטית Countdown, השתמש KSI במילת הגנאי "Paki"- מילה זו היא מילת גנאי הנאמרת באופן ישיר כנגד פקיסטנים או כנגד אנשים ממוצא דרום אסייאתי, המילה נמצאת בשימוש בסלאנג הבריטי. בהמשך התנצל KSI ברשת החברתית טוויטר והכריז כי ייקח הפסקה מהרשתות החברתיות, בין היתר כל חשבונותיו ברשתות החברתיות הפכו למנוהלים בידי Team KSI, בעצם מנהלי רשת מדיה עבור KSI. הסרטון בהמשך הוסר מיוטיוב. בהמשך ביקר KSI במכון Al-Hikam, מסגד בעיר ברדפורד, כדי שיוכל ל"חנך את עצמו" בנוגע למעשיו, שם התנצל פעם נוספת בשל הפגיעה והאכזבה לה גרם בקרב מעריציו ובקרב אנשים אליהם מילת הגנאי יכולה לפנות. .
חיים אישיים
לKSI יש אח צעיר בשם Deji, גם הוא יוטיובר. האחים דורגו במקום הראשון והשני בהתאמה כ"יוטיוברים המשפיעים ביותר בבריטניה" על ידי Tubular Labs בשנת 2015.
KSI ידוע בהערצתו למועדון הכדורגל ארסנל.
בסרטון "googling myself" שפורסם ב-2014, חשף KSI כי הוא אגנוסטי.
ספר
ב-16 במרץ 2015, KSI הודיע באמצעות ערוץ היוטיוב שלו שהוא משחרר ספר שנקרא: KSI: I Am A Bellend. הספר שוחרר ב-24 בספטמבר 2015 בבריטניה וחמישה ימים לאחר מכן בארצות הברית. KSI עשה סיור לתמוך בספר ב-24 בספטמבר 2015, שהסתיים ב-4 באוקטובר 2015.
Prime Hydration by KSI and Logan Paul
ב-4 בינואר 2022, הודיע KSI על שיתוף פעולה עם לוגאן פול הכולל הקמת חברת משקאות אנרגיה חדשה בשם PRIME.
ב-28 ביולי הודיעו השניים כי נחתם הסכם עם קבוצת הכדורגל ארסנל שתעשה שימוש במשקה PRIME בתור משקה האנרגיה של השחקנים. בהמשך הפכו לספקי משקה הספורט הרשמיים ב-אליפות הלחימה האולטימטיבית. ובאפריל 2023, הלוס אנג'לס דודג'רס הכריזו על הסכם שיווק משותף עם החברה, כש-Prime הופכת לספקית משקאות הספורט הרשמית של קבוצת הבייסבול.
WWE
ב-1 באפריל, 2023, הופיע KSI באירוע הדגל של החברה רסלמניה 39, במשחק בין לוגאן פול לסת' רולינס. הוא ליווה את פול במהלך כניסתו לבוש בתחפושת של בקבוק פריים והתערב במשחק, אבל חטף קפיצת צפרדע (טכניקת התאבקות) על ידי פול לאחר שרולינס החליף את עצמו במהירות עם KSI.
ויסגינס (מחוז משנה)
ויסגינס (בליטאית: Visagino savivaldybė) הוא אחד מ-60 מחוזות משנה של ליטא. בחלוקה המנהלית של ליטא הוא מחוז-משנה של מחוז אוטנה.
מחוז-משנה ויסגינס הוא אחד ממחוזות המשנה הקטנים ביותר בליטא, שטחו הכולל הוא 58 קמ"ר בלבד, ואוכלוסייתו מנתה בשנת 2012, למעלה מ-20,000 תושבים, רובם המוחלט בשטח העירוני. העיר היחידה במחוז המשנה היא העיר ויסגינס, המשמשת כמרכז המנהלי שלו. עם הקמת מחוז-המשנה (רשמית ב-1994 ומעשית ב-1995) כלל מחוז המשנה רק את שטחי העיר ויסגינס, ומאוחר יותר צורפו לתחומו חלק משטחי מחוז-משנה איגנלינה.
זרסאי (מחוז משנה)
זרסאי (בליטאית: Zarasų rajono savivaldybė) הוא אחד מ-60 מחוזות משנה של ליטא, השוכן במזרח המדינה על גבול לטביה ובלארוס. בחלוקה המנהלית של ליטא הוא מחוז-משנה של מחוז אוטנה.
מחוז-משנה זרסאי משתרע על פני 1,334 קמ"ר, ואוכלוסייתו מנתה בשנת 2011, למעלה מ-18,000 תושבים. העיר הגדולה ביותר במחוז המשנה היא העיר זרסאי, המשמשת כמרכז המנהלי שלו.
יחסי איראן–עומאן
היסטוריה
בשונה מרוב שכנותיה, עומאן הצליחה לקיים יחסים דיפלומטיים גם עם איראן וגם עם עיראק במהלך מלחמת איראן–עיראק. עומאן תמכה בתוקף בהחלטות מועצת הביטחון של האו"ם לשים קץ לסכסוך. שיחות להפסקת אש חשאיות בין שני היריבים התקיימו במסקט במהלך המלחמה, מהן לא עלה הסכם. לאחר המלחמה, עומאן לקחה חלק בתיווך שיחות לשחזור את היחסים הדיפלומטיים של איראן עם ערב הסעודית והממלכה המאוחדת.
במהלך מלחמת המפרץ, יחסי איראן-עומאן נפגעו לאחר שאיראן החלה בהתקפות על תנועות ימיות במפרץ הפרסי בנוסף להצבת משגרי טילים וספינות לאורך מצר הורמוז.
הסולטאן קאבוס בן סעיד אאל סעיד נסע לאיראן בשנת 2009 בפעם הראשונה מאז המהפכה האיראנית בשנת 1979. הסולטאן הביע חששות מהתוכנית הגרעינית של איראן, אך אמר כי התוכנית לא תפגע ביחסים בין שתי המדינות.
עומאן תפקדה לפי פרסומים כמתווכת בין איראן לארצות הברית במהלך העשור השני של המאה ה-21.
סיבוב עילי
במשחקי כדור, סיבוב עילי (מכונה גם סחרור עילי) היא תכונה של כדור המסתחרר קדימה סביב צירו תוך כדי תנועתו. סיבוב עילי בחבטה מפעיל על כדור כוח כלפי מטה, אשר גורם לו ליפול בשל הידודו עם האוויר (ראה אפקט מגנוס). ניתן לחולל סיבוב עילי בכדור על ידי חבטה בו תוך הצלפת הזרוע מעלה וקדימה, כאשר פני המחבט מתחת לכיוון אליו הוא נע. חבטת סיבוב עילי היא ההפך מחבטת חיתוך, כמו גם ההפך מסיבוב תחתי.
כדור בסיס
בכדור בסיס, כדור עקומה, שהוא כדור החוצה את הבסיס בצד הנגדי של הצד ממנו הוא נזרק, הוא צורת זריקה של כדור הנע לרוב מלמעלה למטה, ומתבצעת תוך הפעלת סיבוב עילי על הכדור. "עקומת" הכדור משתנה ממגיש למגיש.
משחקי ביליארד
בסנוקר, ביליארד כיס וביליארד, שחקנים עושים שימוש בסיבוב עילי כדי לשמר את הכדור הלבן בתנועה גם לאחר פגיעתו בכדורים אחרים. הסיבוב העילי נוצר כתוצאה מחבטה בחלקו העליון של הכדור הלבן.
קריקט
בקריקט, זריקת סיבוב עילי היא זריקת הגשה המתבצעת על ידי השחקן המגיש, בין אם באמצעות סיבוב פרק כף היד או באמצעות סיבוב האצבע. בכל אחד משני המקרים, החובט המגיש מקנה לכדור סיבוב עילי באמצעות סיבובו באצבעות בטרם זריקת ההגשה. בשני המקרים, זריקת הסיבוב העילי נחשבת למעין זריקת ביניים, בין זריקה רגילה לבין כדור מטעה – במקרה של סיבוב פרק כף היד היא כדור מטעה, ובמקרה של סיבוב האצבע היא זריקה נטולת סיבוב.
כדור קריקט בסחרור עילי מתנהג באופן דומה לכדור טניס או טניס שולחן בסיבוב עילי. תנועת הסחרור קדימה מונעת מעבר אוויר מעל הכדור, אולם מסייעת למעבר אוויר מתחתיו. ההפרש בין לחץ האוויר מעל הכדור ומתחתיו (כפי שהוא מוסבר על ידי אפקט מגנוס) פועל ככוח כלפי מטה, כלומר הכדור נופל מוקדם יותר ומהר יותר מן הרגיל.
במונחי קריקט, המשמעות היא שהכדור קצר יותר, נפילתו מהירה יותר וניתורו לאחר פגיעתו בקרקע גבוה יותר ממה שעשוי החובט להעריך. כמו כן, הכדור נע במסלול ישר, בהשוואה להגשות רגילות באמצעות סיבוב פרק כף היד או סיבוב האצבע, שבהן מסלול תנועתו של הכדור נשבר שמאלה או ימינה לאחר פגיעתו בקרקע. חובט עשוי להיות מוטעה בקלות, בייחוד בהתחשב בכך שהפעולה די דומה להגשה רגילה.
מבחינה טקטית, מגיש ינסה תחילה לזרוק מספר זריקות הגשה עם סחרור עילי על מנת למשוך את החובט קדימה בטרם ישתמש בירידת הכדור ובניתור הנוסף שלו כדי להטעות את החובט. חובטים המנסים לחבוט חבטת דחיפה והדיפה קדימה או חבטת "טאטוא" הצידה הם פגיעים במיוחד לזריקת זו בשל ניתור הכדור לאחר פגיעתו בקרקע.
גולף
חבטות בגולף יכולות גם הן להיות בעלי סחרור עילי, אם כי חבטות שכאלו הן תוצא בלתי רצוי של חבטה הפוגעת בחציו העליון של הכדור. חבטות מסוג זה גורמת לכדור להתכדרר על פני הקרקע וכתוצאה מכך להחטיא את מטרתו.
טניס שולחן
בטניס שולחן תחרותי, שליטה ויעילות בסיבוב עילי הן הכרחיות, לא רק כדי לייצר חבטת נגד התקפית על כדור עם סיבוב תחתי, אלא גם כדי להיות מסוגל לייצר חבטה מהירה כאשר הכדור בגובה נמוך מגובה הרשת. בטניס שולחן, ההגנה הטובה ביותר מפני חבטה עם סיבוב עילי היא בחסימה קרובה לשולחן, הכוללת קיבוע יציב של המחבט והנעתו מעט קדימה בזווית של פחות מ־90 מעלות. דרך נוספת להתגונן מפני סיבוב עילי היא לחבוט חבטת נגד שגם היא עם סיבוב עילי, או באמצעות חבטת חיתוך של הכדור.
טניס
בטניס, בשל מיקומה של הרשת במרכז המגרש, שימוש בחבטת סיבוב עילי מאפשר לשחקנים להיות עקביים יותר וכן גם מגדיל את מרווח השגיאה שלהם. מאחר שסיבוב עילי גורם לכדור ליפול מטה בכיוון הקרקע מהר יותר, שחקן יכול לחבוט בכדור גבוה יותר מעל לרשת, ובכך להגדיל את מרווח השגיאה שלו. ניתן להשתמש בחבטה זו על מנת לתלל מעל שחקן יריב הממתין ליד הרשת או כדי לחבוט ישירות לרגליו. חבטה בכדור מלמטה למעלה כאשר השחקן קרב לנקודת המגע מקנה לכדור מִגְבָּהּ. שמירה על פני מחבט (גידים) סגורים מעט ממצב אנכי תקנה לשחקן את הסחרור העילי בו הוא מעוניין. יחד עם זאת, כדורים המנתרים נמוך יותר בשל עוצמה רבה או סיבוב אחורי הם קשים הרבה יותר להחזרה באמצעות אחיזת מחבט המאפשרת השגת סיבוב עילי, דוגמת אחיזה מערבית ומערבית למחצה, משום שהמחבט נמצא בזווית רחוקה מדי כלפי מטה מכדי 'להרים' את הכדור בחזרה אל מעל לרשת. ככזה, סיבוב עילי יעיל הרבה יותר בשימוש על משטחים איטיים, שבהם מנתר הכדור גבוה יותר, דוגמת חימר. כמו כן קשה הרבה יותר להקנות לכדור סיבוב עילי בחבטת גב יד בשל המגבלות הפיזיות של מתיחת זרוע לרוחב הגוף.
הסבר פיזיקלי
סיבוב עילי בחבטה מפעיל על כדור כוח כלפי מטה, אשר גורם לו ליפול בשל הידודו עם האוויר (ראה אפקט מגנוס). ניתן לחולל סיבוב עילי על ידי חבטה בכדור תוך הצלפת הזרוע מעלה וקדימה, כאשר פני המחבט מתחת לכיוון אליו הוא נע. חבטת סיבוב עילי היא ההפך מחבטת חיתוך, כמו גם ההפך מסיבוב תחתי.
דרך אחת להסביר את אפקט מגנוס היא זו – בשל הסיבוב והעובדה שהאוויר פועל כחומר צמיגי או "דביק" על פני שטח הכדור, זרם אוויר הנוצר כתוצאה מן הכדור נפלט כלפי מעלה. כתוצאה מזרם אוויר זה, הכדור נדחף כלפי מטה.
לעיתים משתמשים בעיקרון ברנולי כדי להסביר את תוצא הסיבוב העילי, באשר הבדלי המהירות בין פני שטח הכדור ובין האוויר גדולים יותר בחלקו העליון של הכדור. לדוגמה, אם האוויר הזורם על פני חלקו התחתון של הכדור נע מהר יותר מן האוויר הזורם על פני חלקו העליון, אזי מעיקרון ברנולי משתמע כי הלחץ על פני שטח הכדור יהיה נמוך יותר בחלקו התחתון מאשר בחלקו העליון. במילים אחרות, מאחר שחיכוך אוויר גדול יותר מתרחש על פני שטחו העליון של הכדור ביחס לחלקו התחתון, הבדל זה גורם להפעלת לחץ גדול יותר על חלקו העליון של הכדור, אשר כתוצאה ממנו הכדור נדחף מטה.
כלי תחרותי
חבטת סיבוב עילי היא חבטה יעילה ביותר על משטחים קשים. הכדור מסתחרר לפנים ונוחת מהר יותר בכיוון הקרקע, ובכך מתאפשרת חבטה בו בעוצמה גדולה יותר ביחס לכל סוג חבטה אחר.
ברוב משטחי המגרשים, סיבוב עילי גם גורם לכדור לנתר גבוה יותר. לפיכך הופכת חבטה זו לשימושית לעיתים תכופות על חימר או משטחי מגרשים "רכים" אחרים, שבהם מנתר הכדור גבוה יותר באופן טבעי, וזאת על מנת שהכדור שמקבל היריב יהיה קשה יותר לחבטה. יריב החובט חבטת גב יד ביד אחת יהיה פגיע במיוחד לחבטת סיבוב עילי, משום שקשה לחבוט בכדור גבוה בחבטת גב יד ביד אחת.
כדורעף
סיבוב עילי שימושי גם בעת חבטות הנחתה או הגשה בכדורעף, ומאפשר לשחקנים להכות בכדור בחוזקה תוך וידוא הימצאות הכדור במשחק בחלק המגרש של היריב. סיבוב עילי גם מייצב את הכדור במהלך תעופתו, ובכך מאפשר הגשה מדויקת יותר.
פרס יאן מיכלסקי
פרס יאן מיכלסקי (בצרפתית: Prix Jan Michalski) הוא פרס שווייצרי לסיפורת ולספרי עיון המתפרסמים בכל מקום בעולם ובכל שפה. מטרת הפרס היא לחשוף מחברים מעולם הספרות וחבר השופטים הוא רב-תרבותי ורב-לשוני.
הפרס מוענק מטעם קרן יאן מיכלסקי לספרות שהוקמה בשנת 2004 על ידי אשת העסקים הביליונרית ורה מיכלסקי-הופמן, בעלת מניות משמעותית בחברת התרופות הופמן לה רוש, לזכר בעלה יאן מיכלסקי. השקת הפרס התקיימה באוקטובר 2009 ובנובמבר 2010 הוכרז הזוכה הראשון. הזוכים מקבלים מענק כספי בסכום 50,000 פרנק שווייצרי, ותוכנית שהות של שלושה חודשים בבקתות הסופרים של הקרן באזור מונטרישר  בשווייץ.
עם הזוכים בפרס נמנים הסופרים הבאים:
חילוץ כמתים
חילוץ כמתים היא תכונה של תורות מתמטיות, המאפשרת לפשט נוסחאות (לרוב מסדר ראשון). השימושים לכך הם רבים, הן במדעי המחשב התאורטיים והן בתורת המודלים.
רקע
על פי ההגדרה, תורה היא בעלת חילוץ כמתים אם כל נוסחה שקולה ביחס אליה לנוסחה חסרת כמתים (עם אותם משתנים חופשיים).
דוגמאות לתורות בעלות חילוץ כמתים הן תורת הסדר הקווי הצפוף ללא נקודות קצה ותורת השדות הסגורים אלגברית.
שימושים
בדרך כלל יש לתורות בעלות חילוץ כמתים תכונות 'טובות':
יורבורג (מחוז משנה)
יורבורג (בליטאית: Jurbarko rajono savivaldybė) הוא אחד מ-60 מחוזות משנה של ליטא, השוכן במערב המדינה על גבול רוסיה. בחלוקה המנהלית של ליטא הוא מחוז-משנה של מחוז טאורגה.
מחוז-משנה יורבורג משתרע על פני 1,507 קמ"ר, ואוכלוסייתו מנתה בשנת 2014, למעלה מ-28,000 תושבים. העיירה הגדולה ביותר במחוז המשנה היא יורבורג, המשמשת כמרכז המנהלי שלו.
Jennifer Eccles
"Jennifer Eccles" (בעברית: ג'ניפר אקלס) הוא סינגל משנת 1968 של להקת ההוליס. הוא יצא יחד עם השיר "Open Up Your Eyes" בצד ב' של התקליטון בחברת התקליטים פרלופון. במרץ 1968 הגיע השיר למקום השביעי במצעד הסינגלים הבריטי. בארצות הברית יצא התקליטון עם שיר אחר בצד ב' "Try It", והגיע למקום הארבעים בבילבורד הוט 100. השיר נכתב על ידי חברי הלהקה בעזרת נשותיהם. שם השיר הוא שילוב של שמותיהן (אשתו של אלן קלארק היא ג'ניפר לבית בוסטד, ואשתו של גרהם נאש רוז לבית אקלס). אחרי הביקורת שקיבלו על השיר "King Midas in Reverse" חזרה הלהקה לפורמט פופולרי שזכה להצלחה מסחרית, גם אם המילים אינן מתוחכמות.
גרסאות אחרות
זמר האינדי רוק E (שם הבמה של מארק אוליבר אוורט) הוציא גרסת כיסוי של השיר באלבום הוקרה ללהקת ההוליס בשם "Sing Hollies in Reverse". בהמשך הוציא את השיר במסגרת להקת אילז בתקליט "Souljacker Part I", ובתקליט אוסף שירי אילז "Useless Trinkets".
פגייגיאי (רשות מקומית)
פגייגיאי (בליטאית: Pagėgių savivaldybė ) היא אחת מ-60 הרשויות המקומיות של ליטא, השוכנת במערב המדינה על גבול רוסיה, במחוז טאורגה.
רשות מקומית פגייגיאי משתרעת על פני 537 קמ"ר, ואוכלוסייתה מנתה בשנת 2014, קרוב ל-9,000 תושבים. העיירה הגדולה ביותר ברשות מקומית היא פגייגיאי, המשמשת כמרכז המנהלי שלו.
הר גלידל
הר גלידל (באנגלית: Mount Gleadell) הוא פסגה בצד המזרחי של מפרץ אמונדסן, שבאנטארקטיקה.
גובהה של הפסגה 560 מטרים מעל פני הים.
לפסגה צורה חרוטית, והיא על פי רוב אינה מכוסה קרח.
הפסגה היא הפסגה הגבוהה ביותר על לשון היבשה המצויה במזרח מפרץ אמונדסן, צפונית לאי אובזרבישן.
ההר ממוקם 22 קילומטרים דרומית - דרומית-מערבית מהר ריסר-לארסן.
גילוי ההר
ההר נראה לראשונה באוקטובר 1956, על ידי משלחת החקר האנטארקטית הלאומית של אוסטרליה בפיקודו של פ. וו. קרון (P.W. Crohn).
מקור השם
קרון קרא לפסגה על שמו של ג'פרי גלידל (Geoffrey Gleadell), שהיה טבח בתחנת מוסון בשנת 1954.
שיללה (מחוז משנה)
שיללה (בליטאית: Šilalės rajono savivaldybė ) הוא אחד מ-60 מחוזות משנה של ליטא, השוכן במערב המדינה. בחלוקה המנהלית של ליטא הוא מחוז-משנה של מחוז טאורגה.
מחוז-משנה שיללה משתרע על פני 1,188 קמ"ר, ואוכלוסייתו מנתה בשנת 2014, למעלה מ-25,000 תושבים. העיירה הגדולה ביותר במחוז המשנה היא שיללה, המשמשת כמרכז המנהלי שלו.
שיר הטוראדור
שיר הטוראדור (בצרפתית: Couplets du toréador או בשמו הרשמי: Votre toast, je peux vous le rendre; בתרגום חפשי: "לברכתכם, הריני להשיב") היא אריה מפורסמת מתוך האופרה כרמן, של המלחין הצרפתי ז'ורז' ביזה. את האריה שר אסקמילו, לוחם השוורים שבו מאוהבת כרמן, בעת כניסתו במערכה השנייה. השיר מתאר סצנות אופייניות למלחמת שוורים, והתהילה הנלווית אליה בתרבות הספרדית.
יוסף פרסמן (קצין)
יוסף פּרֶסמן (15 בפברואר 1907 – 7 בינואר 1963) היה לוחם בתקופת היישוב ומפקד בצה"ל, שכיהן בתפקידים קצין המשטרה הצבאית הראשי (הקַמצָ"ר) השני (1949–1951), מפקד יחידת המיעוטים (1956–1960) ומפקד הממשל הצבאי (1960–1962).
שיר הטוראדור
להלן מילות הבתים הראשונים של האריה:
יוסף פרסמן (קצין)
ביוגרפיה
בתקופת המאורעות שימש כסמל בנוטרים. היה מפקדו של ה"טנדר" המפורסם שפעל בעמק יזרעאל. השתתף בפעולות של פלגות הלילה המיוחדות של אורד צ'ארלס וינגייט. בשנת 1940 התנדב לצבא הבריטי ושירת בבאפס (שהיווה את גרעין הבריגדה היהודית). ב-1945 השתחרר וחזר לקיבוץ רמת דוד, שבו היה חבר מ-1927. עבד בנשק ונקרא לשירות "ההגנה".
בפרוץ מלחמת העצמאות מונה למפקד המשטרה הצבאית בחזית הצפון. בסוף 1949 מונה לקמצ"ר. הוא סיים את תפקידו ב-15 במאי 1951, בדרגת אלוף-משנה. בשנת 1956 נקרא לשוב לצבא ומונה למפקד יחידת המיעוטים. כעבור 4 שנים בתפקיד זה, בראשית 1960, הועמד בראש הממשל הצבאי.
בשנת 1962, בהגיעו לגיל פרישה (55), סיים את שירותו בצה"ל וחזר למשקו.
המשלחת הראשונה של ריצ'רד בירד לאנטארקטיקה
המשלחת הראשונה של ריצ'רד בירד לאנטארקטיקה יצאה בשנת 1928, עם שתי אוניות ושלושה מטוסים: אוניית הדגל של ריצ'רד בירד הייתה "העיר ניו יורק" (אונייה נורווגית ששימשה לציד כלבי-ים ונקראה בעבר "סמסון". היא התפרסמה בקרבתה אל האונייה טיטאניק כשזו ירדה למצולות; מטוס פורד תלת-מנועי בשם "פלויד בנט", (על שם הטייס המנוח שנלווה אל בירד בסיורי התעופה הקודמים שלו); מטוס "פיירצ'יילד" FC-21FC-2W2, NX8006 שנבנה בשנת 1928 ונקרא "כוכבים ופסים" (מוצג עכשיו במוזיאון התעופה של וירג'יניה, בהשאלה ממוזיאון האוויר והחלל הלאומי ומטוס פוקר יוניברסל חד-מנועי שנקרא "וירג'יניה" (מדינת הולדתו של בירד). מחנה בסיס בשם אמריקה הקטנה הוקם על מדף הקרח רוס וממנו יצאו משלחות מדעיות בנעלי שלג, מזחלות-כלבים, מזחלה ממונעת ומטוסים. במשך כל אותו קיץ יצאו משלחות צילום וסקרים גאולוגיים, וב-28 בנובמבר 1929 יצאה לדרך הטיסה המפורסמת אל הקוטב הדרומי וחזרה. בירד, עם הטייס ברנט בלצ'ן, טייס המשנה/אלחוטן הרולד ג'ון והצלם אשלי מקינלי, הטיסו את הפורד התלת-מנועי אל הקוטב הדרומי וחזרה ב-18 שעות, 41 דקות. הם התקשו להתרומם לגובה מספיק, ונאלצו להשליך מכלי דלק ריקים, כמו גם את אספקת החירום שלהם, כדי להגיע לגובה רמת הקוטב. על אף זאת, הטיסה הושלמה בהצלחה ובירד נכנס לספרי ההיסטוריה.
כתוצאה מן הפרסום שזכה לו, קודם בירד לדרגת סגן אדמירל בחקיקה מיוחדת של הקונגרס, ב-21 בדצמבר 1929. כיוון שהיה אז בן 41 בסך הכל, היה בירד לאדמירל הצעיר ביותר בתולדות הצי האמריקאי. מקורות מסוימים טוענים, שציון זה של האדמירל הצעיר ביותר של צי ארצות הברית שייך לאלמו צומוואלט, אבל צומוואלט היה בן 44 כשקודם לדרגת סגן אדמירל.
אחרי עוד קיץ של מסעות חקר, חזרה המשלחת לצפון אמריקה ב-18 ביוני 1930. היא קיבלה את מדליית הזהב של החברה הגאוגרפית האמריקאית.
בירד, שנהנה עכשיו מהכרה בינלאומית כחוקר וחלוץ בטיסות לקוטב, שירת תקופה מסוימת (1935-1931) כנשיא כבוד לאומי של "פי גאמה מו", אגודת הכבוד הבינלאומית במדעי החברה. ב-1928 נשא את דגל האגודה במשלחת ההיסטורית לאנטארקטיקה, כדי להחדיר יתר דרמה לרוח ההרפתקה אל הבלתי נודע, שאפיינה הן את מדעי הטבע והן את מדעי החברה.
וילנא (גופן)
וילנא הוא גופן עברי, ונודע בעיקר מהדפסתו של התלמוד בבלי בהוצאת האלמנה והאחים ראם.
מקור הגופן
מקורו באותיות יצוקות שהופיעו בסידורים ובתלמוד בבלי שהודפסו בדפוס האלמנה והאחים ראם (רוֹם), שפעל בעיר וילנה בסוף המאה ה־18 עד תחילת המאה ה־20.
האותיות נחקקו, נוצקו, ולוטשו במחלקה מיוחדת בבית ראם, והן נחשבו לאותיות חדשניות ומתקדמות לתקופתן.
עם זאת, קשה לטעון כי עיצוב הגופן ייחודי. ייתכן כי מדובר בוואריאציה לאותיות מוקדמות יותר מבתי דפוס שנים, וטיפוסי אות דומים ניתן למצוא בספרי הוצאות שנות.
יש לגופן קשר חזק לאות ה"מרובעת" האשכנזית שרווחה בדפוס היהודי באירופה. הגופן מאופיין בקונטרסט חזק בין הקווים האופקיים לאנכיים, ובמבנה מרובע ומעוטר. אופי הגופן מתקשר לאות העברית האשכנזית בעלת הקונטרסט הגבוה בין הקווים האופקיים לבין הקווים האנכיים של הגופן. במגמה שהחלה במאה ה-18 נוצרו אותיות עבריות לדפוס בעלות קונטרסט גבוה בהשפעת האות האשכנזית והגופנים הלועזיים כגון בודוני ודידו.
וילנא ודרוגולין
בלבול רב חל בעקבות הדמיון בין שני הגופנים. בשנות השלושים, ד"ר משה שפיצר, שניהל את הוצאת שוקן, גילה בדפוס "דרוגולין" שבעיר לייפציג בגרמניה גופן עברי שעיצובו מבוסס על אותיות וילנא. שפיצר השתמש ושיפר את הגופן שנודע בשם "דרוגולין".
וילנא כגופן מחשב
ניתן למצוא גרסאות ממוחשבות רבות לגופן וילנא. הנפוצה שבהם אצל המשתמש הביתי היא הגרסה שמגיעה כחלק מחבילת הגופנים ביחד עם תוכנת אופיס תחת השם "Guttman Vilna" (בעיצובו של שמואל גוטמן בשנים 1992–2000), הכוללת שני משקלים - רגיל וכבד.
אברהם בן אביגדור (פראג)
רבי אברהם בן אביגדור (נפטר בכ"ז בתשרי ה'ש"ג, 7 באוקטובר 1542) היה רבה הראשי של בוהמיה, ראש ישיבה ואב בית דין בפראג, ומבאר פירוש רש"י לתורה.
לפי דוד גנז בספרו "צמח דוד" היה ר' אברהם בן אביגדור "בקי בכל שבע חכמות".
לימד תלמידים רבים במשך עשרים שנה בישיבתו הגדולה בפראג, אחד מתלמידיו בפראג היה אף הוא ברבות הימים רבה הראשי של בוהמיה, הוא רבי אברהם יפה המכונה בשל כך "ר' אברהם מביהם" (אביו של רבי מרדכי יפה בעל ה"לבושים").
יש המזהים את אביו ר' אביגדור עם רבי אביגדור קרא אך פער השנים ביניהם הביא את רבי צדוק הכהן מלובלין לפקפק בזיהוי זה.
כתביו
מלבד חיבורו על פירוש רש"י לתורה, כתב גם הגהות על ארבעה טורים שחלקם נדפסו (על אורח חיים) במהדורת אאוגסבורג של הטור (1540), פסקיו מצוטטים בספרי גדולי הפוסקים כמו הרמ"א והב"ח.
בניגוד לאמור בכמה מקורות, הוא אינו מחבר הסליחה הפותחת במילים "אנא אלוהי אברהם", המסודרת לפי סדר הא"ב, והאקרוסטיכון בסופי השורות נותן את שם המחבר. מחבר הסליחה היה בעל שם זהה והתגורר אף הוא בפראג, אך חי שנים רבות לפני רבי אברהם בן אביגדור זה.
טאורגה (מחוז משנה)
טאורגה (בליטאית: Tauragės rajono savivaldybė ; ביידיש: טאווריג; בעברית: טבריג) הוא אחד מ-60 מחוזות משנה של ליטא, השוכן במערב המדינה. בחלוקה המנהלית של ליטא הוא מחוז-משנה של מחוז טאורגה.
כתבי ארונות קבורה
כתבי ארונות קבורה הם כתבים המכילים לחשי קבורה מצריים עתיקים שנכתבו על סרקופגים וארונות מתים החל מתקופת הביניים הראשונה. כתבים אלו דומים לכתבי הפירמידות, שנשמרו עבור שליטים בלבד, אך לעומתם כתבי ארונות הקבורה מכילים תכנים הקשורים לרצונות היומיומיים, מה שמעיד על כך שיועדו גם לפשוטי העם. הכתבים נחקקו על פני ארון הקבורה, או על קירות הקבר, מסיכת המומיה או כל משטח זמין אחר. בשל החוסר במקום, קוצרו לעיתים הלחשים וכך נוצרו לכל לחש גרסאות שונות באורכים שונים, חלק מהן הועתקו בספר המתים.
טאורגה (מחוז משנה)
מחוז-משנה טאורגה משתרע על פני 1,179 קמ"ר, ואוכלוסייתו מנתה בשנת 2014, למעלה מ-41,000 תושבים. העירה הגדולה ביותר במחוז המשנה היא טאורגה, המשמשת כמרכז המנהלי שלו ושל מחוז טאורגה כולו.
כתבי ארונות קבורה
ספר שתי הדרכים
כמה ארונות מתים מהעיר המצרית דיר אל-ברשה הכילו ייצוגים ציוריים ייחודיים של ממלכת המתים. הציורים האלו נאספו בספר הנקרא "ספר שתי הדרכים" והוא נחשב למפה המצרית העתיקה הראשונה של עולם המתים. ספרים מאוחרים יותר, כמו ספר המתים, קיבלו השראה מספר שתי הדרכים. הדרכים המתוארות הן דרך האדמה ודרך המים, המופרדות על ידי אגם האש, ומובילות למקומות שונים בעולם המתים.
מז'ייקיאי (רשות מקומית)
מז'ייקיאי (בליטאית: Mažeikių rajono savivaldybė ) היא אחת מ-60 הרשויות המקומיות של ליטא, השוכנת בצפון-מערב המדינה על גבול לטביה.
רשות מקומית מז'ייקיאי משתרעת על פני 1,220 קמ"ר, ואוכלוסייתה מנתה בשנת 2014, למעלה מ-56,000 תושבים. העיר הגדולה ביותר ברשות היא מז'ייקיאי, המשמשת כמרכז המנהלי שלה.
עונת 1974/1975 בגביע אירופה לאלופות בכדורסל
עונת 1974/1975 בגביע אירופה לאלופות בכדורסל הייתה העונה ה-18 של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-7 בנובמבר 1974 ותחרות הסתיימה ב-10 באפריל 1975. בתחרות השתתפו 24 קבוצות. בתחילת התחרות התקיימו שני סיבובים של שלב הקדם בהם נקבעו 12 עולות לרבע הגמר. ברבע הגמר הקבוצות חולקו ל-2 בתים. מכל בית הקבוצות שזכו במקום הראשון והשני עלו לחצי הגמר, בו נערכו שני מפגשים. מנצחי חצי הגמר נפגשו במשחק הגמר שנערך ב-10 באפריל באנטוורפן.
התחרות הסתיימה בניצחון של איניס וארזה, בפעם הרביעית בתולדות המועדון. לאיניס וארזה זה הייתה הופעה השישית ברציפות במשחק הגמר.
מהלך התחרות
בשלבים המוקדמים נקבעו 12 עולות לשלב רבע הגמר.
ישראל בתחרות
מכבי תל אביב העפילה ישירות לסיבוב השני של המוקדמות. בשלב זה היא פגשה פנאתינייקוס היוונית וניצחה אותם 76:90 ו-80:113. בשלב רבע הגמר היא שיחקה בבית ב' וסיימה במקום השלישי.
פלונגה (מחוז משנה)
פלונגה (בליטאית: Plungės rajono savivaldybė ; ביידיש ובעברית: פלונגיאן) הוא אחד מ-60 מחוזות משנה של ליטא, השוכן בצפון המדינה. בחלוקה המנהלית של ליטא הוא מחוז-משנה של מחוז טלז.
מחוז-משנה פלונגה משתרע על פני 1,105 קמ"ר, ואוכלוסייתו מנתה בשנת 2014, למעלה מ-36,000 תושבים. העירה הגדולה ביותר במחוז המשנה היא פלונגה, המשמשת כמרכז המנהלי שלו.
לוקומוטיב לייפציג
לוקומוטיב לייפציג (בגרמנית: FC Lokomotive Leipzig) הוא מועדון כדורגל גרמני מהעיר לייפציג שבסקסוניה. קבוצת הגברים משחקת בליגה הרביעית, בעוד קבוצת הנשים בליגה השנייה.
בשנת 1966 המועדון הוקם מחדש בחסות דויטשה רייכסבאן, חברת הרכבות הממשלתית של גרמניה המזרחית. בעונת 1986/87 השתתף המועדון בגביע אירופה למחזיקות גביע לאחר שסיים בעונה שלפני כן במקום השני בליגת מזרח גרמניה והצליח להעפיל לסיבוב הראשון מול גלנטורן הצפון אירית וניצחה בסיכום שני המשחקים 3-1 והעפילה לשמינית הגמר מול ראפיד וינה. במשחק הראשון בווינה הקבוצה סיימה בתיקו 1-1 ובמשחק השני המשחק נכנס להארכה לאחר 1-1 בתום 90 דקות. בהארכה לוקומוטיב השיגה את השער השני שעימו העפילה לרבע הגמר. ברבע הגמר פגשה לוקומוטיב את סיון השווייצרית. בסיכום שני המשחקים ניצחה הקבוצה 2-0 והעפילה לחצי הגמר. בחצי הגמר העפילה פגשה לוקומוטיב את בורדו הצרפתית. במשחק הראשון בחוץ לוקומוטיב ניצחה 0-1 ובמשחק השני בבית הפסידה בתוצאה זהה והעפלה נקבעה בדו-קרב פנדלים שבסיומו 6-5 ללוקומוטיב שהעפילה לגמר. בגמר חיכתה ללוקומוטיב אייאקס ההולנדית. בגמר לוקומוטיב הפסידה 0-1 משער של שחקן אייאקס מרקו ואן באסטן. בשנת 2004 המועדון פורק אך הוקם מחדש זמן קצר לאחר מכן והוא מתמודד בליגה האזורית צפון, החמישית בחשיבותה במערך הליגות בגרמניה.
היסטוריה
הקבוצה הוקמה בשנת 1893 על בסיס חברת הספורט Allgemeine Turnverein 1845 Leipzig. מאז 1898 נקרא בשם VfB לייפציג. המועדון היה ממקימי איגוד הכדורגל הגרמני בשנת 1900. הקבוצה זכתה שלוש פעמים באליפות המדינה בשנים 1903, 1906 ו-1912 ובשנת 1936 זכתה בגביע הגרמני.
פסאודוסוכיה
פסאודוסוכיה (שם מדעי: Pseudosuchia) היא קבוצה של זוחלים ארכוזאורים קדומים המהווים את אחת משתי קבוצות הארכוזאורים, לצד האוומטאטרסליה. מקבוצה זו התפתחו התנינאים וקרוביהם. פירוש שם הקבוצה הוא: "תנינאי שווא" ("פסאודו" - שקר, בדומה לפסאודו מדע. "סוכיה" - תנין), מאחר שהם כללו מיני תנינים "מזויפים" שלא השתייכו לקבוצת התנינים האמיתיים.
בני קבוצה זו החלו להתפתח מהטריאס התחתון מלפני 250 מיליון שנה, תחילה עם מינים קטנים דמויי-לטאה ולאורך הטריאס הם כללו קבוצות רבות ושונות, מאוכלי עשב שלווים ודוקרניים עד טורפים יבשתיים חזקים, אך כמעט כולם למעט הקבוצה דמויי-תנינאים נכחדו עם הכחדת הטריאס. אלה ששרדו בהמשך המזוזואיקון חיו בתחרות עם הדינוזאורים, אך חלקם כללו מינים ענקיים כמו הדיינוסוכוס, הפורוסזאורוס והסרקוסוכוס שאורכם עד 12 מטרים. חלקם שרדו גם לאחר הכחדת הקרטיקון עד לימינו, בה רובם חיים במקווי מים מתוקים באזורים טרופיים או סובטרופיים.
מאפיינים עיקריים שלהם כללו לסתות ארוכות וצוואר קצר, רגליים קצרות אך בעלות מבנה חזק ולרבים מהם היה שריון עצם גרמי עשוי אוסטאודרם.
מלקולם ברוגדון
מלקולם מוזס אדמס ברוגדון (באנגלית: Malcolm Moses Adams Brogdon; נולד ב-11 בדצמבר 1992) הוא כדורסלן אמריקאי, המשחק בעמדת הרכז בקבוצת בוסטון סלטיקס מליגת ה-NBA.
קריירת מכללות
בעונת הוביל את הקבוצה עם ממוצע של 12.7 נקודות ו-5.4 ריבאונדים בממוצע למשחק. הוא נבחר לחמישיית העונה בליגת ה-ACC על ידי מאמני הליגה ולחמישייה השנייה על ידי התאחדות עיתונאי הספורט. בעונת סיים עם ממוצע של 14 נקודות ו-3.9 ריבאונדים למשחק, הוא נבחר לחמישיית העונה ב-ACC ולשחקן ההגנה של העונה ב-ACC, כמו כן נבחר לחמישיית העונה השנייה בכל ליגת המכללות והיה אחד הפיינליסטים לפרס ג'ון וודן.
בעונת השיג ממוצע של 18.4 נקודות ו-4.2 ריבאונדים למשחק. הוא נבחר לחמישיית העונה במכללות ולשחקן ההגנה של העונה על ידי ארגון מאמני המכללות. הוא נבחר לשחקן העונה ולשחקן ההגנה של העונה ב-ACC והיה בכך הכדורסלן הראשון שזוכה בשני הפרסים בעונה אחת. הוא היה בין הפיינליסטים לזכייה בפרס נייסמית', בפרס ג'ון וודן ובפרס ג'רי ווסט.
מילווקי באקס
ברוגדון נבחר במקום ה-36 של דראפט ה-NBA 2016 על ידי מילווקי באקס. בסיום עונתו הראשונה נבחר לחמישיית הרוקיז של העונה וזכה בפרס רוקי השנה ב-NBA, לאחר שרשם ממוצעים של 10.2 נקודות ו-4.2 אסיסטים למשחק. הוא הזוכה שנבחר הכי נמוך בדראפט מאז עונת 1957/1958, אז נבחר וודי סולדסברי שנבחר בדראפט במקום ה-60.
בעונת 2018/2019 קבע הישג סטטיסטי מיוחד ונכנס למועדון ה-50-40-90.
בוסטון סלטיקס
ביולי 2022 הועבר ברוגדון בטרייד לבוסטון סלטיקס.
נבחרת ארצות הברית
ביולי 2015 היה חבר בנבחרת ארצות הברית בכדורסל שזכתה במדליית ארד במשחקים הפאן-אמריקאיים.
שי ניצן
שי ישעיהו ניצן (נולד ב-29 בנובמבר 1959) הוא עורך דין ישראלי המכהן כרקטור הספרייה הלאומית. שימש כפרקליט המדינה, משנה ליועץ המשפטי לממשלה לתפקידים מיוחדים ומשנה לפרקליט המדינה לתפקידים מיוחדים.